26. септембар 2011. BEOGRAD, 26. septembra 2011. (Beta) - Dinar je u ponedeljak oslabio prema evru za 0,4 odsto, tako da je srednji kurs 102,0807 dinara za jedan evro, objavila je Narodna banka Srbije (NBS).

Prema zvaničnom srednjem kursu NBS (www.nbs.rs), jedan evro košta oko 40 para više nego u petak, 23. septembra, kada je kurs bio 101,6853 dinara za jedan evro.

Centralna banka je ove godine na Međubankarskom deviznom tržištu prodala 60 miliona evra, a kupila 45 miliona evra da bi ublažila prekomerne dnevne oscilacije kursa.

Dinar je ove godine bio najslabiji prema evru 6. januara, kada je kurs bio 106,4947 dinara za jedan evro, a najjači 23. maja, kada je evro koštao 96,7007 dinara.

Dinar je bio najslabiji 4. novembra 2010. godine, kada je zvanični srednji kurs iznosio 107,5216 dinara za jedan evro.

„Evro 102,0807 dinara" Новинска агенција Бета, 26. септембар 2011. (српски)